ปิศาจแดง แมนเชสเตอร์ ยูไนเต็ด เปิดบ้านเอาชนะ จิ้งจอกสยาม เลสเตอร์ ซิตี้ ไปหวุดหวิด 2-1 จาก พอล ป็อกบา และ ลุค ชอว์ และนี่คือ 4 ประเด็นสำคัญที่ได้เห็นจากเกมนี้,1.บอลยังไม่ค่อยมีทรง,รูปแบบการเล่นของปิศาจแดงไม่ได้แตกต่างไปจากเดิมเลย พอขึ้นนำเร็วแล้วก็ลงมาเน้นตั้งรับ นานๆ จะบุกขึ้นไปสักทีนึง แล้วก็จ่ายบอลขาดๆ เกินๆ จ่ายบอลเสียกันง่ายมากๆ น่าจะต้องปรับจูนกันอีกสักระยะถึงจะลงตัว,2.ข้อดีคือมีความกระหาย,เกมนี้ได้เห็น พอล ป็อกบา รับหน้าที่เป็นกัปตันทีม และเจ้าตัวก็แสดงความมุ่งมั่นออกมาในสนามให้เห็นอย่างชัดเจน พยายามเปิดบอลช่วยไล่บอลในบางจังหวะและยิงจุดโทษขึ้นนำให้กับทีม เช่นเดียวกับ เฟร็ด แข้งใหม่ป้ายแดงที่ประเดิมพรีเมียร์ลีกเป็นนัดแรก ก็ถือว่าทำได้ดีเลยโดยเฉพาะจังหวะแย่งบอล และความทุ่มเท มีลูกเปิดสวยๆ ให้เห็นบ้างประปราย อันเดรียส เปเรรา ก็รับหน้าที่แทน เนมันยา มาติช ได้อย่างไม่ขาดตกบกพร่อง มีข้อเสียเรื่องแรงปะทะนิดหน่อยเท่านั้น ตามมาด้วยลุค ชอว์ ที่สู้เต็มที่เพื่อเอาชนะใจ มูรินโญ และวันนี้ก็ทำได้ 1 ประตู ส่วนคนอื่นๆ ก็ทำงานกันอย่างหนักเพื่อชัยชนะเกมแรกนี้,3.เอริก ไบญี โดดเด่นมาก,เกมนี้ปิศาจแดงมีแววจะเสียมากกว่า 1 ประตู ถ้าไม่มี เอริค ไบญี ปราการหลังทีมชาติไอวอรีโคสต์ เล่นได้อย่างแข็งแกร่ง เบียดแย่งบอล และสกัดบอลในจังหวะสำคัญได้หลายครั้ง รวมทั้งมาคอยช่วยเหลือ วิคเตอร์ ลินเดเลิฟ ในช่วงเวลาที่คับขัน ถ้าคู่นี้ได้เล่นด้วยกันบ่อยๆ ก็น่าสนใจเลยทีเดียว เพราะ ลินเดเลิฟ เปิดบอลยาวได้ดี ลูกกลางอากาศก็โอเค ส่วน ไบญี ก็สุดยอด ขอมอบตำแหน่งแมน ออฟ เดอะ แมตช์ ให้เลย,4.อเล็กซิส ซานเชซ ฟอร์มหลุดชัดเจน,ถือเป็นฟอร์มที่น่าผิดหวังมากๆ สำหรับ อเล็กซิส ซานเชซ เพราะดาวเตะทีมชาติชิลีจ่ายบอลเสียบ่อยมากๆ บางครั้งส่งผลให้เกมโต้กลับของทีมต้องสะดุด คงต้องเรียกฟอร์มเก่งกลับมาอย่างเร่งด่วนแล้ว.,PUNABBEYROAD
ปิศาจแดง แมนเชสเตอร์ ยูไนเต็ด เปิดบ้านเอาชนะ จิ้งจอกสยาม เลสเตอร์ ซิตี้ ไปหวุดหวิด 2-1 และนี่คือ 4 ประเด็นสำคัญที่ได้เห็นจากเกมนี้